**Andrei Stepanov** (sündinud 16. märtsil 1979 Tallinnas) on Eesti jalgpalliagent ja endine jalgpallur (keskkaitsja).

Peale tegevjalgpalluri karjääri lõpetamist asutas ta koos Jevgeni Novikoviga jalgpalliagentuuri Nesta Sport Group OÜ. Stepanov on ka FC Tallinna spordidirektor.

Klubikarjäär
------------

Stepanov sai väljaõppe FC TVMK noortemeeskonnas. 1998 jätkas ta mängimist Flora süsteemis: kõigepealt 1998–1999 duubelmeeskonnas Lelle SK, seejärel aga 2000–2003 juba FC Flora põhimeeskonnas.

### Venemaa

Stepanov sõlmis oma esimese välislepingu 2004, kui siirdus Venemaa kõrgliigasse Moskva Torpedo ridadesse. Kui Torpedo langes 2007 esiliigasse, palkas Stepanovi Moskva oblasti meeskond FC Himki. Sügisel 2008 jäi lepinguta. 

### Watford FC

Mitme ebaõnnestunud katse järel leidis Stepanov uue tööandja märtsis 2009, kui sõlmis lühiajalise lepingu tol ajal Inglismaa esiliigas mänginud Watfordiga.. Meeskonnakaaslaseks sai Eesti koondise kauaaegne väravavaht Mart Poom, kes Stepanovit klubi juhtkonnale soovitas. Ainsa liigamängu esindusmeeskonna ridades pidas 7. aprillil Southamptoni vastu, kui pääses väljakule lõpuminuteil. Mais teatas peatreener, et Stepanovi teeneid enam ei vajata.

### Bakuu Neftçi

Juulis 2009 käis Stepanov Inglismaa kolmandas liigas (Football League One) palli mänginud Southend Unitedi katsetel, kuid venitas kontrollkohtumises Great Wakering Roversi vastu jalalihast ja jäi lepinguta. Augustis sõlmis ta lepingu Aserbaidžaani klubi Bakuu Neftçiga, kus Dmitri Kruglovi ja Taavi Rähni näol mängisid sel ajal juba kaks Eesti koondislast.

### FK Himki

Stepanov siirdus märtsis 2010 taas Venemaa klubi FK Himki ridadesse.

### FK Gomel

2011. aastal siirdus ta Valgevene klubisse FK Gomel.

Koondisekarjäär
---------------

Stepanov on osalenud Eesti jalgpallikoondises 81 kohtumises ja löönud ühe värava. Koondisedebüüdi tegi Stepanov 30. oktoobril 1999 sõpruskohtumises Iraagi jalgpallikoondise vastu. Ta viibis platsil kõik 90 minutit. Mäng lõppes 1:1 viigiga. Mängu päeval oli Stepanov 20-aastane. Ta oli koos Raio Piirojaga aastaid koondise keskkaitsepaar.

### Koondiseväravad

| # | Toimumisaeg | Mängupaik | Vastane | Värav | Tulemus | Võistlus |
| --- | --- | --- | --- | --- | --- | --- |
| 1 | 4. juuni 2005 | A. Le Coq Arena, Tallinn | Liechtenstein Liechtenstein | **1**:0 | 2:0 | MM 2006 valikmäng |

Saavutused
----------

### Individuaalsed

* Eesti Eesti jalgpallikoondis
	+ Aasta parim jalgpallur 2004

Pildiskandaal
-------------

 *Pikemalt artiklis Karpini pildiskandaal*
30. detsembril 2022 avaldas endine koondislane ja sel ajal jalgpalliagendina tegutsev Andrei Stepanov oma sotsiaalmeedias foto, millel istuvad Venemaa koondise peatreeneri Valeri Karpiniga ühise laua taga nii Stepanov ise, sel hetkel koondislased Konstantin Vassiljev ja Sergei Zenjov, koondise treener Andres Oper ja veel mitmed varem Eestit esindanud jalgpallurid.

Pilt on sotsiaalmeedias ja internetiportaalides pälvinud laialdast vastukaja ja paljude, teiste seas kultuuriminister Piret Hartmani arvates ei ole Venemaa koondise peatreeneriga koosistumine ja sellest pildi levitamine Venemaa Ukraina-vastase agressiooni valguses Eesti koondise jalgpalluritele sobilik.

Vaata ka
--------

* Eesti jalgpallikoondislaste loend

Viited
------

1. ↑  Stepanovist sai ametlikult Watfordi mängija Soccernet.ee, 26. märts 2009.
2. ↑  Watford ütles Andrei Stepanovile viisakalt ei Õhtuleht, 12. mai 2009.
3. ↑  Stepanov viibib Inglismaal testimisel Soccernet.ee, 2. juuli 2009
4. ↑  Stepanov sai testimisel vigastada Soccernet.ee, 11. juuli 2009
5. ↑  Stepanov sõlmis samuti Neftšiga lepingu Soccernet.ee, 13. august 2009
6. ↑  Stepanov samuti Bakuu Neftšisse? Soccernet.ee, 5. august 2009
7. ↑  Andrei Stepanov valiti Himki jalgpallimeeskonna kapteniks Ohtuleht.ee, 15. märts 2010
8. 1 2  Järvela pildiskandaalist: see on probleem tervele Eesti jalgpallile ERR.ee, 5. jaanuar 2023

Välislingid
-----------

|  |  |
| --- | --- |
|  | Pildid, videod ja helifailid Commonsis: **Andrei Stepanov** |

* Andrei Stepanov: see, kuidas me oma lapsi hetkel õpetame, ei ole tippjalgpalli jaoks piisav Soccernet.ee, 6. august 2022
* Euroopa jalgpallureid Venemaale vahendav endine koondislane: nende meeskonnakaaslased tuleksid ka hea meelega Venemaale Delfi, 12. september 2022

| * v
* r
Aasta parim meesjalgpallur |
| --- |
| 
1992: Hepner • 1993: Poom • 1994: Poom • 1995: Reim • 1996: Lemsalu • 1997: Poom • 1998: Poom • 1999: Oper • 2000: Poom • 2001: Zelinski • 2002: Oper/Piiroja • 2003: Poom • 2004: Stepanov • 2005: Oper • 2006: Piiroja • 2007: Piiroja • 2008: Piiroja • 2009: Piiroja • 2010: Vassiljev • 2011: Vassiljev • 2012: Klavan • 2013: Vassiljev • 2014: Klavan • 2015: Klavan • 2016: Klavan • 2017: Klavan • 2018: Klavan • 2019: Klavan • 2020: Sappinen • 2021: Sappinen • 2022: Tamm |